SEAFCO มือขึ้น! คว้างานใหม่เดือนมิ.ย. 3 โครงการ มูลค่า 800 ลบ.
SEAFCO มือขึ้น! คว้างานใหม่เดือนมิ.ย. 3 โครงการ มูลค่า 800 ลบ.
16 มิ.ย. 2563

บริษัท ซีฟโก้ จำกัด (มหาชน) หรือ SEAFCO แจ้งว่า ในเดือน มิ.ย.บริษัทรับงานใหม่ จำนวน 3 โครงการ ประกอบด้วย 1. โครงการปรับปรุงศูนย์การค้าเซ็นทรัล พลาซ่า พระราม 2 ถนนพระราม 2 กรงเทพฯ ของบริษัท เซ็นทรัลพัฒนา จำกัด (มหาชน) หรือ CPN โดยเป็นงานเสาเข็มเจาะแบบกลม ระบบเป็นมิตรกับสิ่งแวดล้อม ความลึก 60 เมตร ซึ่งจะเริ่มดำเนินงานต้นเดือนกรกฎาคม 2563
2.โครงการศูนย์การค้าเซ็นทรัล เอ็มบาสซี (ต่อขยาย) ถนนเพลินจิต กรุงเทพฯ ของบริษัท ซีพีเอ็น แอนด์เอชเคแอล จำกัด โดยเป็นงาน เสาเข็มเจาะแบบกลม ระบบเป็นมิตรกับสิ่งแวดล้อม ความลึก 67-95 ม.และกำแพงกันดินระบบไดอาแฟรมวอลล์ความหนา 1.00-1.20 ม. ซึ่งจะเริ่มดำเนินงานต้นเดือนสิงหาคม 2563
3.โครงการอาคารสำนักงานราชวิทยาลัยจุฬาภรณ์ ถ.กำแพงเพชร 6 กรุงเทพฯ ของบริษัท ดิอาคิเทคส์ แอนด์ เทิร์นคีย์ จำกัด ลักษณะงานเป็นกำแพงกันดินระบบไดอาแฟรมวอลล์ความหนา 0.80 เมตร และความลึก 22 เมตร เริ่มดำเนินงานต้นเดือนสิงหาคม 2563